Košarkaši Srbije na spektakularan način izvadili su vizu za Olimpijske igre! U finalu kvalifikacionog turnira u Beogradu, deklasirali su Portoriko sa 108:77 (37:11, 23:17, 22:29, 26:21).

blictv_rs/main 0 imasdk 1 0 https://pubads.g.doubleclick.net/gampad/ads?sz=1x1|400x300|640x480&iu=/161634325/Blic_Desktop/Blic_Video_ROS_Safe/VIDEO_Safe&cust_params=kwrds%3D%TAGS%&impl=s&gdfp_req=1&env=vp&output=vast&unviewed_position_start=1&vpos=preroll

Dominirao je Bogdanović sa 25 poena i osam asistencija, Jokić je ubacio 23 uz osam skokova i šest asistencija, a zbog ukupnog učinka na turniru proglašen je za MVP-ja. Slabu utehu Portoriku pružio je Barea sa 22 poena.

blictv_rs/main 0 imasdk 1 0 https://pubads.g.doubleclick.net/gampad/ads?sz=1x1|400x300|640x480&iu=/161634325/Blic_Desktop/Blic_Video_ROS_Safe/VIDEO_Safe&cust_params=kwrds%3D%TAGS%&impl=s&gdfp_req=1&env=vp&output=vast&unviewed_position_start=1&vpos=preroll

Odavno u nekom zvaničnom meču na reprezentativnom nivou nije viđena dominacija jedne ekipe kao "orlova" protiv Portorikanaca u ovoj utakmici. Zatrpan je koš gostiju u prvih 10 minuta sa čak 37 poena, smenjivali su se u košgeterskim serijama Jokić, Bogdanović i Kalinić, umeli su da ih isprate i Simonović i Birčević, dok Portorikancima ništa nije išlo od ruke.

Pročitajte još IZ MINUTA U MINUT Srbija - Portoriko

Granitna odbrana Srbije i umor posle napetog polufinalnog meča sa Letoncima demoralisali su Bareu i Aroja, ispadala je Portorikancima lopta i otvarala "orlovima" nove opcije u napadu.

Foto: A. Dimitrijević / RAS Srbija

Kada je došlo do manjeg opuštanja u 13. minutu, sve se vratilo u stari ritam čim je Đorđević uzeo tajm-aut. Bogdanović je nakon pauze pogodio trojku za nestvarnih 42:14, nadovezali su se Jokić i Raduljica odličnom saradnjom u reketu, igralo se timski - 20 asistencija podeljeno je za samo 16 minuta.

Foto: A. Dimitrijević / RAS Srbija

Bezvoljno je vrteo glavom 36-godišnji Arojo u završnici poluvremena, bespomoćno, želeo je da Portoriku donese podvig, što je bila nemoguća misija.

Ređali su se dobri potezi "orlova" i u trećem periodu, ovacijama je Arena ispratila i ulazak Štimca u igru, samo je Đorđević tražio tajm-aut kada je Barea pogodio trojku i smanjio na 82:52.

Pobednički mentalitet nije dozvoljavao Bogdanoviću da se zadovolji visokom razlikom, poslednju deonicu otvorio je sa pet vezanih poena za 87:56. Grabili su sigurno "orlovi" ka stotki, postavljalo se samo pitanje sa kojom će razlikom iz Arene ispratiti Portorikance, a nisu bili nimalo milosrdni.

Srbija - Portoriko 108:77 (37:11, 23:17, 22:29, 26:21)

Hala: Kombank Arena Gledalaca: 17.123 Sudija: Danijel Jerezuelo (Španija)

Srbija: Teodosić 3p, 4as, Simonović 11, Bogdanović 26p, 8as, Marković 2p, 5as, Kalinić 15p, Nedović 5, Birčević 13, Raduljica 4, Jokić 23p, 8sk, 6as, Štimac 4p, 5sk, Jović 2p, 6as

Portoriko: Klemente 4, A. Dijaz 3, Barea 22, Arojo 14, Kolon 6, Dijaz 7, Rosa 10, Balkman 4, Galindo, Holand 2, Uertas 5, Ramos

(B. Vinulović)